Ազգային հավաքականը փետրվարի 8-ից 22-ը Ծաղկաձորում առաջին ուսումնամարզական հավաքն է անցկացնելու, որից հետո Կիեւում մասնակցելու է միջազգային մրցաշարի: Հաջորդ հավաքները լինելու են Երեւանում, Բելառուսում եւ կրկին Երեւանում: Այնուհետեւ Եվրոպայի առաջնությունն է (ապրիլի 30-ից մայիսի 1, Կասպիյսկ, ՌԴ): Մայրցամաքի առաջնությունից հետո մի փոքր դադար կհայտարարվի, որին կհաջորդեն նոր հավաքներ ու միջազգային մրցաշարեր՝ նպատակաուղղված հոկտեմբերին Հունգարիայում կայանալիք աշխարհի առաջնության նախապատրաստությանը: